CELEX: 62020CN0523
Language: da
Date: 2020-10-19 00:00:00
Title: Sag C-523/20: Anmodning om præjudiciel afgørelse indgivet af Győri Törvényszék (Ungarn) den 19. oktober 2020 — Koppány 2007 Zrt. mod Vas Megyei Kormányhivatal

25.1.2021   
            
            
               DA
            
            
               Den Europæiske Unions Tidende
            
            
               C 28/18
            
         
      Anmodning om præjudiciel afgørelse indgivet af Győri Törvényszék (Ungarn) den 19. oktober 2020 — Koppány 2007 Zrt. mod Vas Megyei Kormányhivatal
      (Sag C-523/20)
      (2021/C 28/27)
      Processprog: ungarsk
      
         Den forelæggende ret
      
      Győri Törvényszék
      
         Parter i hovedsagen
      
      
         Sagsøger: Koppány 2007 Zrt.
      
         Sagsøgt: Vas Megyei Kormányhivatal
      
         Præjudicielle spørgsmål
      
      
                  1)
               
               
                  Skal udtrykket »lovligt opholder sig« i artikel 1 i forordning (EU) nr. 1231/2010 (1) om udvidelse af forordning (EF) nr. 883/2004 (2) og forordning (EF) nr. 987/2009 (3) til at omfatte tredjelandsstatsborgere, der ikke allerede er omfattet af disse forordninger udelukkende på grund af deres nationalitet, fortolkes således, at det også finder anvendelse på tredjelandsstatsborgere, som opholder sig i den pågældende medlemsstat med en opholdstilladelse, og som er i besiddelse af et dokument med angivelse af indkvarteringssted udstedt af udlændingemyndighederne?
               
            
                  2)
               
               
                  Finder udtrykket »lovligt opholder sig« anvendelse på tredjelandsstatsborgere, der har et godkendt indkvarteringssted på arbejdsgiverens forretningssted?
               
            
                  3)
               
               
                  Skal der ved fortolkningen af udtrykket »lovligt opholder sig« tages hensyn til begrebet »bopæl« i artikel 1, litra j), i forordning (EF) nr. 883/2004 om koordinering af de sociale sikringsordninger eller til begrebet »bopæl« som defineret i den pågældende medlemsstats nationale lovgivning?
               
            
                  4)
               
               
                  Hvordan skal udtrykket »lovligt opholder sig« forstås som et ensartet EU-retligt begreb?
               
            
         (1)  Europa-Parlamentets og Rådets forordning (EU) nr. 1231/2010 af 24.11.2010 om udvidelse af forordning (EF) nr. 883/2004 og forordning (EF) nr. 987/2009 til at omfatte tredjelandsstatsborgere, der ikke allerede er omfattet af disse forordninger udelukkende på grund af deres nationalitet (EUT 2010, L 344, s. 1).
      
         (2)  Europa-Parlamentets og Rådets forordning (EF) nr. 883/2004 af 29.4.2004 om koordinering af de sociale sikringsordninger (EUT 2004, L 166, s. 1).
      
         (3)  Europa-Parlamentets og Rådets forordning (EF) nr. 987/2009 af 16.9.2009 om de nærmere regler til gennemførelse af forordning (EF) nr. 883/2004 om koordinering af de sociale sikringsordninger (EUT 2009, L 284, s. 1).